ตลาดเอสเอ็มอีปี 52 หด 1.67%
สำนักงานส่งเสริมวิสาหกิจขนาดกลางและขนาดย่อม (สสว.) เปิดเผยว่า ในปี 2552 มูลค่าตลาดของเอสเอ็มอีจะมีมูลค่าตลาดที่วัดจากรายได้สุทธิเป็นจำนวน 6.21 ล้านล้านบาท ลดลงจากปีก่อน 1.67%&nbsp;โดยการส่งออกลดลง 6.53%&nbsp;เป็น 1.59&nbsp; ล้านล้านบาท
16 ธ.ค. 2552

สำนักงานส่งเสริมวิสาหกิจขนาดกลางและขนาดย่อม (สสว.) เปิดเผยว่า ในปี 2552 มูลค่าตลาดของเอสเอ็มอีจะมีมูลค่าตลาดที่วัดจากรายได้สุทธิเป็นจำนวน 6.21 ล้านล้านบาท ลดลงจากปีก่อน 1.67% โดยการส่งออกลดลง 6.53% เป็น 1.59  ล้านล้านบาท
ขณะที่จำนวนวิสาหกิจในปี 2552 มีจำนวนประมาณ 2.79 ล้านราย ลดลง 1.05% จากปี 2551 ซึ่งการลดลงของจำนวนวิสาหกิจได้ส่งผลต่อการจ้างงานให้ลดลง 1.1% มีจำนวน 8.94 ล้านคน จาก 9.04 ล้านคน โดยสาขาที่มีอัตราการจ้างงานลดลง ได้แก่ สาขาอิเล็กทรอนิกส์ เครื่องจักรกล ยานยนต์ เครื่องใช้ไฟฟ้า เครื่องมือเฉพาะด้าน สิ่งทอและเครื่องนุ่งห่ม หนังและผลิตภัณฑ์หนัง เฟอร์นิเจอร์ แก้วและเซารามิก เป็นต้น 
สำหรับปี 2553 คาดการณ์ว่า มูลค่าตลาดของธุรกิจเอสเอ็มอีน่าจะมีจำนวน 6.41 ล้านล้านบาท ขยายตัว 3.23% แต่หวั่น 5 ปัจจัยเสี่ยงกระทบ ได้แก่ การเมือง ภาวะเศรษฐกิจไทย การบริโภค ต้นทุน และเศรษฐกิจโลก